**Zadnja promjena u pročišćenom tekstu:** Izmjene Kriterija za određivanje visine naknade stvarnih materijalnih troškova i troškova dostave informacije

[**"Narodne novine" br. 141/22**](https://www.iusinfo.hr/zakonodavstvo/izmjene-kriterija-za-odredivanje-visine-naknade-stvarnih-materijalnih-troskova-i-troskova-dostave-informacije)na dan 6.12.2022

**Napomena verzije:** izmjene

**Dokument provjeren na datum:** 14.08.2023

**Redakcijski pročišćeni tekst**

**Na snazi:**od 1.1.2023

Narodne novine br. [12/2014](https://www.iusinfo.hr/zakonodavstvo/kriteriji-za-odredivanje-visine-naknade-stvarnih-materijalnih-troskova-i-troskova-dostave-informacije), [15/2014](https://www.iusinfo.hr/zakonodavstvo/ispravak-kriterija-za-odredivanje-visine-naknade-stvarnih-materijalnih-troskova-i-troskova-dostave-informacije), [141/2022](https://www.iusinfo.hr/zakonodavstvo/izmjene-kriterija-za-odredivanje-visine-naknade-stvarnih-materijalnih-troskova-i-troskova-dostave-informacije) [Citat](https://www.iusinfo.hr/zakonodavstvo/PR2014B12A231/clanak-1)

**Članak 1.**

Ovim Kriterijima propisuje se visina naknade stvarnih materijalnih troškova koji nastanu pružanjem informacije, kao i visina naknade troškova dostave tražene informacije koje plaća korisnik prava na informaciju, a koji nastaju pružanjem informacije prema Zakonu o pravu na pristup informacijama.

Kriteriji se primjenjuju i na naknadu stvarnih materijalnih troškova i troškova dostave za ponovnu uporabu informacija.

**Članak 2.**

1

Visina naknade stvarnih materijalnih troškova određuje se u sljedećem iznosu:

1. preslik jedne stranice veličine A4 - 0,03 eura

2. preslik jedne stranice veličine A3 - 0,07 eura

3. preslik jedne stranice u boji veličine A4 - 0,13 eura

4. preslik jedne stranice u boji veličine A3 - 0,21 eura

5. elektronički zapis na jednom CD-u - 0,53 eura

6. elektronički zapis na jednom DVD-u - 0,80 eura

7. elektronički zapis na memorijskoj kartici ovisno o količini memorije - 27,87 eura za 64 GB, 19,91 eura za 32 GB, 15,93 eura za 16 GB, 6,64 eura za 8 GB, 3,98 eura za 4 GB.

8. pretvaranje jedne strane dokumenta iz fizičkog u elektronički oblik - 0,11 eura

9. pretvaranje zapisa s videovrpce, audiokazete ili diskete u elektronički zapis - 0,13 eura

Troškovi dostave informacija obračunavaju se prema važećem cjeniku redovnih poštanskih usluga.

**Članak 3.**

Visinu naknade stvarnih materijalnih troškova i troškova dostave za usluge koje nisu navedene u članku 2. ovih Kriterija, tijelo javne vlasti odredit će na način da u visinu naknade zaračuna prosječnu tržišnu cijenu za uslugu, trošak amortizacije koje ima tijelo javne vlasti te trošak poštanskih usluga.

Vrijeme koje zaposlenik tijela javne vlasti provede prikupljajući, pripremajući i pružajući informaciju korisniku prava na pristup informaciji, ne predstavlja stvarni materijalni trošak.

**Članak 4.**

1

Tijelo javne vlasti dostavit će korisniku informaciju po primitku dokaza o izvršenoj uplati.

Tijelo javne vlasti zatražit će od korisnika da unaprijed položi na račun tijela javne vlasti očekivani iznos stvarnih materijalnih troškova odnosno troškova dostave u roku od osam dana, ukoliko iznos prelazi 19,91 eura. U slučaju da korisnik prava na pristup informaciji u roku ne položi navedeni iznos, smatrat će se da je korisnik prava na pristup informaciji odustao od zahtjeva.

**Članak 5.**

1

Iz razloga učinkovitosti i ekonomičnosti te ostvarivanja razmjernosti u zaštiti prava stranaka i javnog interesa, tijelo javne vlasti može odlučiti da korisniku prava na informaciju ne zaračuna troškove koji nastaju pružanjem i dostavom informacije ukoliko isti ne prelaze iznos od 6,64 eura.

**Članak 6.**

Danom stupanja na snagu ovih Kriterija prestaju važiti Kriteriji za određivanje visine naknade iz članka 19., stavka 2. Zakona o pravu na pristup informacijama (»Narodne novine«, br. 172/03. i 144/10.).

Ovi Kriteriji stupaju na snagu osmoga dana od dana objave u »Narodnim novinama«.

(1) Kriteriji za određivanje visine naknade stvarnih materijalnih troškova i troškova dostave informacije (Narodne novine, br. NN 12-231/2014), objava od 31.1.2014, na snazi od 8.2.2014

(2) Ispravak Kriterija za određivanje visine naknade stvarnih materijalnih troškova i troškova dostave informacije (Narodne novine, br. NN 15-316/2014), objava od 6.2.2014, na snazi od 8.2.2014. propisuje i:  
  
"U uvodnom dijelu Kriterija za određivanje visine naknade stvarnih materijalnih troškova i troškova dostave informacije pogrešno je kao donositelj naznačeno Povjerenstvo za informiranje te ispravno treba glasiti: POVJERENIK ZA INFORMIRANJE."

(3) Izmjene Kriterija za određivanje visine naknade stvarnih materijalnih troškova i troškova dostave informacije (Narodne novine, br. NN 141-2149/2022), objava od 6.12.2022, na snazi od 1.1.2023